CELEX: 62016CN0377
Language: sk
Date: 2016-07-07 00:00:00
Title: Vec C-377/16: Žaloba podaná 7. júla 2016 – Španielske kráľovstvo/Európsky parlament

29.8.2016   
            
            
               SK
            
            
               Úradný vestník Európskej únie
            
            
               C 314/13
            
         Žaloba podaná 7. júla 2016 – Španielske kráľovstvo/Európsky parlament
   (Vec C-377/16)
   (2016/C 314/19)
   Jazyk konania: španielčina
   
      Účastníci konania
   
   
      Žalobca: Španielske kráľovstvo (v zastúpení: M. J. García-Valdecasas Dorrego, splnomocnený zástupca)
   
      Žalovaný: Európsky parlament
   
      Návrhy žalobcu
   
   
               —
            
            
               zrušiť výzvu na vyjadrenie záujmu – zmluvní zamestnanci – funkčná skupina I – šoféri (m/ž) – EP/CAST/S/16/2016 (1) a
            
         
               —
            
            
               zaviazať Európsky parlament na náhradu trov konania.
            
         
      Žalobné dôvody a hlavné tvrdenia
   
   
               1.
            
            
               
                  Prvý žalobný dôvod: porušenie článkov 1 a 2 nariadenia 1/58 (2) a článku 22 Charty základných práv Európskej únie (3) a článku 1d Služobného poriadku úradníkov ES tým, že bol obmedzený režim komunikácie medzi EPSO a uchádzačom, ktorá prebieha výlučne v anglickom, francúzskom a nemeckom jazyku, a to tiež v prihláške.
            
         
               2.
            
            
               
                  Druhý žalobný dôvody: porušenie článku 82 Podmienok zamestnávania ostatných zamestnancov obsiahnutých v služobnom poriadku, keďže sa vyžaduje uspokojivá znalosť druhého úradného jazyka Únie, hoci táto znalosť nie je nevyhnutná pre činnosti, ktoré majú vykonávať úspešní uchádzači.
            
         
               3.
            
            
               
                  Tretí žalobný dôvod: porušenie článkov 1 a 6 nariadenia č. 1/58, článku 22 Charty základných práv Európskej únie, článku 1d ods. 1 a 6 služobného poriadku a článku 82 Podmienok zamestnávania ostatných zamestnancov, keďže výber druhého jazyka bol bezdôvodne obmedzený na tri jazyky, ktorými sú angličtina, francúzština a nemčina a ostatné úradné jazyky Európskej únie boli vylúčené.
            
         
               4.
            
            
               
                  Štvrtý žalobný dôvod: voľba anglického, francúzskeho a nemeckého jazyka, ako druhého jazyka výzvy je svojvoľná a vedie k diskriminácii na základe jazyka, ktorá je zakázaná článkom 1 nariadenia 1/58, článkom 22 Charty základných práv Európskej únie a článkom 1d ods. 1 a 6 služobného poriadku.
            
         
      (1)  Ú. v. EÚ C 131 A, 2016, s. 1.
   
      (2)  Nariadenie Rady č. 1 z 15. apríla 1958 o používaní jazykov v Európskom hospodárskom spoločenstve (Ú. v. ES 17, 1958, s. 358; Mim. vyd. 01/001, s. 3), naposledy zmenené nariadením Rady (EÚ) č. 517/2013 (Ú. v. EÚ L 158, 2013, s. 1).
   
      (3)  Ú. v. EÚ C 202, 2016, s. 389.